CELEX: C2006/326/23
Language: el
Date: 2006-12-30 00:00:00
Title: Υπόθεση C-199/05: Απόφαση του Δικαστηρίου (τμήμα μείζονος συνθέσεως) της 26ης Οκτωβρίου 2006 [αίτηση του Cour d'appel των Βρυξελλών (Βέλγιο) για την έκδοση προδικαστικής αποφάσεως] — Ευρωπαϊκή Κοινότητα κατά Βελγικού Δημοσίου (Πρωτόκολλο περί των προνομίων και ασυλιών των Ευρωπαϊκών Κοινοτήτων — Άρθρο 3 — Έμμεσοι φόροι — Αποφάσεις των εθνικών δικαστηρίων — Τέλη καταχωρίσεως)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/11
            
         Απόφαση του Δικαστηρίου (τμήμα μείζονος συνθέσεως) της 26ης Οκτωβρίου 2006 [αίτηση του Cour d'appel των Βρυξελλών (Βέλγιο) για την έκδοση προδικαστικής αποφάσεως] — Ευρωπαϊκή Κοινότητα κατά Βελγικού Δημοσίου
   (Υπόθεση C-199/05) (1)
   
   (Πρωτόκολλο περί των προνομίων και ασυλιών των Ευρωπαϊκών Κοινοτήτων - Άρθρο 3 - Έμμεσοι φόροι - Αποφάσεις των εθνικών δικαστηρίων - Τέλη καταχωρίσεως)
   (2006/C 326/23)
   Γλώσσα διαδικασίας: η γαλλική
   Αιτούν δικαστήριο
   Cour d'appel των Βρυξελλών
   Διάδικοι στην υπόθεση της κύριας δίκης
   Ευρωπαϊκή Κοινότητα
   κατά
   Βελγικού Δημοσίου
   Αντικείμενο της υποθέσεως
   Αίτηση για την έκδοση προδικαστικής αποφάσεως — Cour d'appel των Βρυξελλών — Ερμηνεία του άρθρου 3, δεύτερη και τρίτη παράγραφος, του Πρωτοκόλλου περί των προνομίων και ασυλιών των Ευρωπαϊκών Κοινοτήτων της 8ης Απριλίου 1965 — Εθνική νομοθεσία που προβλέπει την επιβολή τέλους για τις καταψηφιστικές δικαστικές αποφάσεις ή τις δικαστικές αποφάσεις που αφορούν την εκκαθάριση ποσών ή αξιών
   Διατακτικό της αποφάσεως
   
               1)
            
            
               Τέλη όπως τα τέλη καταχωρίσεως τα οποία οφείλονται βάσει αποφάσεων εθνικών δικαστηρίων επιβαλλουσών υποχρέωση καταβολής χρηματικών ποσών ή εκκαθαρίσεως κινητών αξιών δεν αποτελούν απλή ανταπόδοση παροχής υπηρεσιών κοινής ωφέλειας, κατά την έννοια του άρθρου 3, τρίτο εδάφιο, του Πρωτοκόλλου περί προνομίων και ασυλιών των Ευρωπαϊκών Κοινοτήτων.
            
         
               2)
            
            
               Το άρθρο 3, δεύτερο εδάφιο, του ίδιου Πρωτοκόλλου πρέπει να ερμηνευθεί υπό την έννοια ότι τέλη όπως τα τέλη καταχωρίσεως, τα οποία οφείλονται βάσει αποφάσεων εθνικών δικαστηρίων επιβαλλουσών υποχρέωση καταβολής χρηματικών ποσών ή εκκαθαρίσεως κινητών αξιών, δεν εμπίπτουν στο πεδίο εφαρμογής της διατάξεως αυτής.
            
         
      (1)  ΕΕ C 182 της 23.7.2005.